b'\n_START_ARTICLE_\nKes\xc3\xa4ll\xc3\xa4 t\xc3\xb6it\xc3\xa4 teki maalari (kirja)\n_START_SECTION_\nJulkaiseminen\n_START_PARAGRAPH_\nKirja ilmestyi vuonna 2008 Multikustannuksen kustantamana ja sen 2. korjattu painos julkaistiin vuonna 2012. Kirjan valokuvat on ottanut osin Kaila itse, mutta osa on my\xc3\xb6s muun muassa eri museoiden kokelmista. Kirjan sis\xc3\xa4ll\xc3\xb6n ulkoasun on suunnitellut ja taiton tehnyt Maria Taari, kannen on suunnitellut Merika Py\xc3\xb6r\xc3\xb6kivi. Kirjan esipuheessa Kaila toteaa laatineensa sen Kev\xc3\xa4t toi maalarin -teoksen  jatkoksi ja ett\xc3\xa4 ns. perinteisen ulkomaalauksen historia ulottuu teoksessa 1950-luvulle. H\xc3\xa4n toteaa teosparista puuttuvan viel\xc3\xa4 kolmannen kirjan, joka k\xc3\xa4sittelisi rakennusten julkisivujen v\xc3\xa4rihistoriaa.  Talotohtorin v\xc3\xa4rikirja: v\xc3\xa4rin valinta ja perinteiset pigmentit -niminen teos (364 s.) ilmestyikin h\xc3\xa4nelt\xc3\xa4 sittemmin.'